Nuwe regulasies vir skerper SEB
Volgens nuwe regulasies pas afgekondig deur Minister van Handel en Nywerheid Rob Davies in die Staatskoerant van 9 Junie 2017 word die vereistes vir swart ekonomiese bemagtiging (SEB) aansienlik uitgebrei en word die drempel van besighede en transaksies wat vir SEB moet registreer, drasties verlaag vanaf R100 miljoen tot R25 miljoen. Ook moet alle sg. breë-gebaseerde swart ekonomiese bemagtigingstransaksies binne 15 dae geregistreer word met volle opgawe van detail. Die regulasies is ook met terugwerkende krag, terwyl swaarder strawwe voorgeskryf word vir oortredings. Die nuwe regulasies tesame met ander verwante wetgewing maak dit al hoe moeiliker vir blanke sakelui om besigheid te doen sonder SEB en dit aan die hand van 'n ingewikkelde telkaart. Die nuwe regulasies is verwelkom deur die sg. Broad-Based Black Economic Empowerment Commission (B-BBEE Commission). Sakelui word aangeraai om hulself op hoogte te stel van die nuwe regulasies – vir meer besonderhede, gaan na https://bbbeecommission.co.za/wp-content/uploads/2017/06/Explanatory-Notice-1-of-2017-B-BBEE-Transactions-Registration.-13-June-2017.pdf
Burgemeester sê wittes is verneukers
Die burgemeester van die Mangaung Metro Munisipaliteit Olly Mlamleli (vroulik) het tydens 'n begrotingsdebat in die metroraad gesê: “Our budget is for the poor and you are black because you are poor and poor because you are black. White people are white because they are cheaters and cheaters because they are white. White people are also rich because they are white. White people have stolen the land of black people.” Die DA het daarop aangedring dat Mlamleli haar stelling terugtrek en het haar 'n “rassis” genoem, waarop sy aanvanklik geweier het om terug te trek, maar dit wel later op aandrang van die speaker gedoen het, hoewel nie in soveel woorde nie. Inmiddels het AfriForum vir Mlamleli by die MRK aangekla vir rassisme en haatspraak.
Toerisme R360 miljoen vir SEB
Minister van Toerisme Thokozile Xasa het met die begroting van haar departement in die Parlement aangedui dat ‘n bedrag van R120 miljoen per jaar vir vanjaar en die volgende twee finansiële jare is geoormerk om uitsluitlik opkomende swart besighede in die Toerismesektor te befonds. Terselfdertyd het die minister bekendgemaak dat 'n nuwe sg. B-BBEE webwerf ontwikkel gaan word om klein-, medium- en mikrogrootte swart besighede in die toerismebedryf te bevorder.
Staatsfondse ingespan om ekonomie na swartes te skuif
Minister van Handel en Nywerheid dr. Rob Davies het aangekondig dat die sg. Industrial Policy Action Plan (IPAP) van sy departement ingespan gaan word om sg. Radical Economic Transformation teweeg te bring. IPAP, wat weer deel vorm van die sg. Nine Point Plan om die landsekonomie na ‘n volgende vlak te neem, beloop sover vasgestel kan word sowat R60 miljard. In hierdie verband sê Davies: "In the simplest terms, Radical Economic Transformation means putting coherent initiatives together that can begin to shift the productive base of our economy away from the inherited colonial division of labour and create decent sustainable jobs - particularly for the most marginalised and vulnerable groups in our society. It means unequivocal and urgent support for programmes such as the Black Industrialists Programme, which are increasingly being strengthened and deepened, to ensure that ownership, management and control of the economy is increasingly in the hands of black people." In die groter prentjie wend die regering deur die kanaal van die Dept. van Handel en Nywerheid honderde miljarde rand belastingbetalergeld aan om die ekonomie ten gunste van SEB te transformeer. Vir 'n idee hiervan, volg hierdie skakel: https://www.idc.co.za/home/media-room/articles/859-eighth-ipap-requires-break-from-the-past.html
Die vakbond Solidariteit het ŉ reusevergoeding namens twee van sy lede in die Dept. van Korrektiewe Dienste (DKD) bekom nadat hulle oor die hoof gesien is vir betrekkings weens die DKD se regstellende aksie-beleid. Mnre. Marren en Twala het elkeen bykans R 200 000 as vergoeding ontvang weens onregmatige diskriminasie teen hulle. Hierdie reusebedrag is meer as die norm en Solidariteit is verheug oor die sukses. Nie een van die twee het die kortlys vir die poste gehaal waarvoor hulle aansoek gedoen het nie, ten spyte van die feit dat hulle die mees geskikte kandidate vir die vakante poste was.
SA aangekla by IAO en ander VN-instellings
Die SA regering is oor sy diskriminerende praktyke met regstellende aksie en swart ekonomiese bemagtiging deur Solidariteit formeel aangekla by die Internasionale Arbeidsorganisasie (IAO), ander liggame van die VN in Genève, die Internasionale Menseregtekommissie en die VN Komitee vir die Uitwissing van Alle Vorme van Rassediskriminasie (CERD). In 'n verklaring sê Solidariteit: “Ons is almal moeg vir ras en die dubbele standaarde wat geld by die hantering daarvan. Die tyd om daaroor stil te bly, is verby. Ons mag nie toelaat dat minderhede, en spesifiek wit mense, deurlopend gekriminaliseer word nie. Dubbele standaarde in die hantering van ras is nie net verkeerd nie; dit is boonop gevaarlik. Die doel van ons veldtog is om te wys dat die keiser kaal is sodat die situasie genormaliseer kan word. Die regering se stelsel van rassekwotas bevorder nie nie-rassigheid soos vereis deur die Grondwet nie, maar het eerder nuwe rassisme tot gevolg. Dit het niks met regstelling te doen nie, maar alles met ras en dit lei tot geïnstitusionaliseerde rassisme.”
Die SA Menseregtekommissie (MRK) het onlangs sy bevinding op die klag van haatspraak en aanhitsing tot rassehaat wat die Volksraad en die HNP op 21 Januarie 2016 teen pres. Jacob Zuma by dié instelling gelê het, bekendgemaak Die klag is aanhangig gemaak na aanleiding van Zuma se uitlating dat die blankes die grond van Suid-Afrika by die Swartes sou gesteel het. Na ‘n beredenering van 12 bladsye het die MRK o.m. bevind: “Upon an in-depth consideration, the Commission is satisfied that the statement is unlikely to cause the serious and significant hurt or harm to White persons as required by the law, and it is further unlikely to promote or propagate hatred. On this basis, the Commission is unable to find that the statement in question constitutes hate speech. In the circumstances of the current complaint, the Commission is unable to make a finding of a human rights violation, and will accordingly proceed to close its file herein.” Die Volksraad het gesamentlik teen die bevinding geappelleer, maar die MRK het gereageer dat dit weens werksdruk ‘n geruime tyd sal duur voordat die appèl oorweeg sal word.
Integriteit van landdros Magaola Faso te Coligny
In die moordklagsaak van Pieter Doorewaard (26) en Phillip Schutte (34) te Coligny, het landdros Magaola Faso hulle op borgtog van R5 000 elk vrygelaat en gesê: “Die dood van Matlhomola Mosweu (16) verdeel die gemeenskap van Coligny op 'n rassegrondslag, maar die hof kan nie deur openbare mening gyselaar gehou word nie. Die fundamentele funksie van die hof, of daar openbare optrede oor 'n saak is of nie, is om uitvoering aan geregtigheid te gee, toegepas ingevolge gevestigde wetlike riglyne en die Grondwet. Nie een van die beskuldigdes het vorige veroordelings of hangende sake teen hulle nie en die staat het in hierdie stadium nie 'n sterk saak teen hulle nie.”
ANC en transformasie van regbank
'n Mediaverklaring van die VF Plus lui: “Die ANC se beweerde plan om die regbank radikaal te transformeer, moet op elke wyse moontlik teengestaan word. Luidens 'nberig in die Sunday Times blyk dit dat die ANC meen regters is ‘ teen-revolusionêr’ en dat die Geregtelike Dienstekommissie (GDK) sy werkwyse moet aanpas met die aanstelling van regters. Hierdie voorneme van die ANC moet ten sterkste veroordeel word. Dit is duidelik dat die ANC nie daarvan hou dat die regbank hom tot verantwoording roep soos telkemale in die onlangse verlede gebeur het nie. Dit raak
duidelik dat die ANC nie glo in die oppergesag van die reg nie, maar in die oppergesag van die ANC.”
Veldtog teen rassisme
Appèlhof veroordeel rasisme
Raskwotas in Legal Practice Act